Iacobus Boileau
Iacobus Boileau, vulgo Jacques Boileau (natus Lutetiae die 16 Martii 1635; mortuus die 1 Augusti 1716) fuit theologus, rerum ecclesiasticarum doctor apud Sorbonam et scriptor in lingua Latina de ecclesiae Christianae disciplina. Fuit alumnus Collegii Harcuriani et postea Sorbonae ubi gradum doctoris rerum ecclesiasticarum meruit. In dioecesi Senonum officium vicarii tenuit, sed ab anno 1694 canonici apud Sanctam Cappellam Lutetiae. Ratione postulata, cur opera sua Latine tantum scripserit, respondit, ne legerent episcopi.